**Artikler**

Artiklen ”Writing for Epidemiology” er skrevet af Ken Rothman da han var editor for tidsskriftet Epidemiology. Selvom det specifikt går på hvordan man skriver en artikel så den er velegnet til netop Epidemiology, så er den fyldt med gode råd om skriveprocessen og jeg vil anbefale den på det kraftigste.

Artiklen ”Structured Discussion” er en kort lille sag om hvordan man skal strukturere sit diskussionsafsnit, skrevet af to editors for BMJ.

Artiklen ”Reviewprocessen” gennemgår (på dansk) forløbet omkring peer-review.

**Skrivekursus fra Duke**

Nathan Sheffield fra Duke University har lavet et kort skrivekursus med en række gode sproglige tips og tricks. Kurset her foregår på et ”mikro-niveau” sammenlignet med det kursus I lige har været på: Fokus er på den enkelte sætning og ikke den overordnede struktur. Fortvivl ikke hvis det forekommer svært – lige så nemt som det virker når man gennemgår koncepterne lige så pløk umuligt er det at løse de efterfølgende opgaver. Heldigvis er det dog stadig lærerigt. Kurset kan findes her: <https://cgi.duke.edu/web/sciwriting/index.php>

**Zotero**

Dette gratis referenceprogram er det bedste der er sket for mig meget længe. Det slår programmer som RefManager og EndNote med længder, blandt andet pga. smarte funktioner som delte referencebiblioteker, backup, biblioteker på tværs af computere og meget mere. Du kan finde programmet her: <https://www.zotero.org/>. Jeg har lavet en kort introduktion til Zotero som du kan finde her: <http://www.antonpottegaard.dk/download/index.html>

**Lucidchart.com**

Et gratis og utroligt simpelt værktøj til at lave flowdiagrammer. Det er smaddernemt og hurtigt at komme i gang med, og så bliver det så ufattelig meget pænere end det man får lavet i PowerPoint eller lignende.